Na podlagi 55. člena Zakona o organiziranosti in delu v policiji (Uradni list RS, št. 15/13, 11/14, 86/15, 77/16, 77/17, 36/19,  [66/19](http://www.uradni-list.si/1/objava.jsp?sop=2019-01-2921) – ZDZ, [200/20](http://www.uradni-list.si/1/objava.jsp?sop=2020-01-3632), 172/21, 105/22 – ZZNŠPP in 141/22; v nadaljevanjem besedilu ZODPol) Ministrstvo za notranje zadeve, Policija, objavlja javno objavo za sklenitev delovnega razmerja na delovnih mestih:

**policist SR – kandidat VODO (šifra DM 74110) – 47 DM (gre za varovanje objektov državnih organov)**

Kandidat mora za sklenitev delovnega razmerja poleg pogojev, določenih v zakonu, ki ureja sistem javnih uslužbencev, izpolnjevati še naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba,
* da ni bil pravnomočno obsojen zaradi naklepnega kaznivega dejanja, za katero se storilec preganja po uradni dolžnosti, ali da ni bil pravnomočno obsojen zaradi drugega kaznivega dejanja na nepogojno kazen zapora v trajanju več kot tri mesece,
* da zoper osebo ni vložena pravnomočna obtožnica zaradi naklepnega kaznivega dejanja, za katero se storilec preganja po uradni dolžnosti,
* da je državljan Republike Slovenije s stalnim prebivališčem v Evropski uniji,
* da je bil varnostno preverjen v obsegu in na način, kot je določen v ZODPol, in da zanj ne obstaja varnostni zadržek (na podlagi četrtega odstavka 51. člena ZODPol se varnostno preverjanje izvaja s pisno privolitvijo kandidata, za osebo, ki ne privoli v varnostno preverjanje, pa se šteje, da ne izpolnjuje pogojev za sklenitev delovnega razmerja za opravljanje nalog v policiji ali izobraževanje oziroma usposabljanje po programih policije),
* da nima dvojnega državljanstva,
* da ni član politične stranke in da o tem poda pisno izjavo,
* da ima veljavno vozniško dovoljenje B-kategorije,
* da ima ustrezne psihofizične sposobnosti.

Naloge: usposabljanje po programu Varovanje objektov in priprave na izpit iz policijskih pooblastil.

Posebnosti DM: neenakomerni delovni čas (razpored), uniforma.

**Prijava mora vsebovati:**

1. izjavo kandidata, da:
   * je državljan Republike Slovenije s stalnim prebivališčem v Evropski uniji;
   * ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, in ni bil obsojen na nepogojno kazen zapora v trajanju več kot tri mesece;
   * ni v kazenskem postopku za kaznivo dejanje iz prejšnje alineje;
   * ni član politične stranke;
   * nima dvojnega državljanstva;
   * ima veljavno vozniško dovoljenje B-kategorije.
2. izjavo, da za namen tega postopka dovoljuje Ministrstvu za notranje zadeve pridobitev podatkov iz 1. točke iz uradne evidence (v primeru, da kandidat z vpogledom iz uradnih evidenc ne soglaša, mora sam predložiti vsa dokazila).

Kandidati, ki bodo poslali nepopolne prijave, iz katerih ne bo mogoče razbrati, da izpolnjujejo pogoje, navedene v javni objavi, ne bodo uvrščeni v izbirni postopek.

Kandidati, ki bodo uvrščeni v izbirni postopek, bodo opravljali preizkus telesnih zmogljivosti, psihološki pregled, razgovor z izbirno komisijo, zdravniški pregled in informativni razgovor v zvezi s presojo vsebine tetovaž. Izvedba preizkusa telesnih zmogljivosti je navedena v prilogi objave.

V izbirnem postopku se bo presojala tudi urejenost kandidatov v skladu z določili Pravilnika o policijski uniformi in nadomestilih (Uradni list RS, št. [14/14](http://www.uradni-list.si/1/objava.jsp?sop=2014-01-0392), 26/19).

Z izbranimi kandidati bo sklenjena pogodba o zaposlitvi za določen čas, za obdobje 6-mesečnega usposabljanja za varovanje objektov. Usposabljanje se bo izvajalo na območju Ljubljane oziroma Kočevja.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za sklenitev delovnega razmerja na dm policist SR – kandidat VODO (JO št. 1100-346/2025)«**, v zaprti ovojnici, vključno **s podpisanimi izjavami in soglasjem**, na naslov Ministrstvo za notranje zadeve, Štefanova ulica 2, 1501 Ljubljana, ali na elektronski naslov [gp.mnz@gov.si](mailto:gp.mnz@gov.si), in sicer **najkasneje do 10. 10. 2025.**

Informacije o delovnem področju: mag. Danilo Jamer, policijski svetnik – pomočnik direktorja, PA GPU, tel. 01 514 70 23 in Janez Simčič, vodja Sektorja za varovanje objektov, UVZ GPU, tel. 01 308 61 93 oziroma 031 406 503.

Informacije o izvedbi javne objave: Nataša Stušek, Urad za organizacijo in kadre, tel. 01 428 40 68.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.